
PARTICIPACIÓN DO CES GALICIA
A participación dos interlocutores económicos e sociais na Planificación dos Fondos e na execución é un elemento moi relevante como así recolle a normativa que os regula:
O principio de asociación implica a plena participación dos interlocutores económicos e sociais, que deben ser tidos en conta para que istos instrumentos respondan realmente aos obxectivos de cohesión e sexan realmente efectivos.
Por iso é importante participar en todas as fases. O CES Galicia participa nos Comités de Seguimento pero é necesario que poida participar na planificación.
Aínda que é pertinente o actual proceso de consulta pública para que o CES participe, consideramos que debería contar cunha canle directa e específica, como xa houbo no seu momento a través dunha mesa específica na que participaba o CES e os departamentos da Administración competentes.
En particular, sería desexable manter unha reunión de presentación da proposta:
•	Obxectivos Políticos e Específicos,
•	 Distribución financeira da axuda FEDER entre estes,
•	 Requisitos de concentración temática 
•	Tipos de intervención e a súa descrición ( obxectivos, necesidades que atende a acción,…)

APROBACIÓN DOS PROGRAMAS OPERATIVOS
O CES considera prioritaria a aprobación dos Programas Operativos no menor tempo posible, que permita dispor dos Fondos previstos canto antes. 
Neste momento de circunstancias realmente complicadas no ámbito económico provocado entre outras circunstancias polo  covid e posteriormente a invasión de Ucraína, a Unión Europea articulou recursos e instrumentos sen precedentes para transformar a nosa economía e facer fronte á situación de empresas e persoas traballadoras.
Pero ademais das medidas extraordinarias, coincide co deseño e próxima aprobación dos Programas Operativos que integrarán a planificación de aquí a 2027 dos Fondos Estruturais.
O CES Galicia considera que os devanditos Fondos deben tamén contribuír de maneira decidida a transformar o noso modelo produtivo e atender ás necesidades reais dos colectivos aos que van dirixidas cada unha das medidas.  É por iso que con carácter xeral os novos instrumentos deben:
•	Reducir na medida do posible o tempo para a súa posta en marcha

•	Reducir a carga burocrática para a súa solicitude, xestión e xustificación

•	Apostar por modelos e deseños flexibles, que sen distraer os obxectivos aos que deba atender cada medida, permitan que os beneficiarios poidan acceder ás axudas e que estas resposten ás súas necesidades.

CUSTOS UNITARIOS SUMAS A TANTO ALZADO OU TIPOS FIXOS
É moi positiva a utilización de custos unitarios, sumas a tanto alzado e tipos fixos, aspecto polo que é desexable que os novos Programas Operativos aposten decididamente neste novo período de financiamento.
Iso contribuirá a facer as axudas moito máis atractivas, pois o solicitante ou potencial beneficiario identificará claramente a axuda para receber e reducirá notablemente a incerteza e simplificará a xestión das axudas tanto para os beneficiarios como para a propia administración.
En todo caso, é fundamental que a estimación de custos sexa realista e adaptada a prezos de mercado, se non é así pode producir un efecto  desincentivador.

CRITERIOS E PROCEDEMENTO  S DE SELECCIÓN DE OPERACIÓNS
Doutra banda, consideramos tamén moi importante poder participar ou polo menos ser consultados na elaboración de documentos que serán da máxima importancia para a implementación dos Programas Operativos e para a súa eficacia, como son os criterios e procedementos de selección de operacións dos devanditos programas. 
É nos devanditos documentos nos que se incorporan moitas das condicións que despois farán máis ou menos exitosa a execución das medidas recollidas nos Programas Operativos.

LICITACIÓNS E CONTRATOS PÚBLICOS
[bookmark: _GoBack]Parte das medidas contidas nos Programas Operativos, precisarán acudir a procesos de contratación pública. 
Por unha banda, serán  importantes as medidas de axilización que poidan ser consideradas para que sexa posible dentro do período a tramitación dos contratos e a súa execución coa maior eficiencia, é dicer, no menor tempo posible sen prexuízo das garantías legais esixibles.
Doutra banda, a inestabilidade de prezos e a alza destes (especialmente de materias primas e enerxía), está a comprometer a execución de numerosos contratos públicos . Con independencia da necesaria revisión da normativa de contratos públicos para facer fronte a esta situación, é imprescindible ademais que a previsión orzamentaria incorporada aos Programas Operativos  e a presupostos base das licitación necesarias para a súa execución sexa suficiente e adaptada á realidade do mercado.

